Õlimäe õied

"Õlimäe õied" on 2013. aasta Eesti dokumentaalfilm, mille režissöör on Heilika Pikkov. 

Dokumentaalfilmis portreteeritakse Jeruusalemmas Õlimäel asuva Issanda Taevaminemise kloostri eestlasest nunna, 80. eluaastates ema Ksenjat. Idee õigeusu kloostris elavast eakast nn väikese skeema nunnast film teha tekkis režissööril Eestis, kus nunn käib korra aastas inimestele hingeabi andmas.Janar Ala "Dokumentaalfilm portreteerib Eestist pärit eakat nunna" – ERR-i uudised, 8.05.2013 (kasutatud 24.09.2013) Mõte idanes ligi seitse aastat ning sai siis kolme aasta kestel teoks. 

Filmi rahvusvaheline esilinastus toimus Šveitsis 66. Locarno filmifestivalil. 2013. aasta novembris näidati filmi koostöös filmifestivaliga Zürichi kinos Xenix.Inga-Gretel Linkgreim "Dokumentaalfilm "Õlimäe õied" valiti Locarno filmifestivalile" – ERR-i uudised, 18.07.2013 (kasutatud 24.09.2013) 

Film sai Šveitsis 66. Locarno filmifestivalil 2013. aastal Zonta Club Locarno auhinna täispikkade dokumentaalfilmide võistlusprogrammis "Semaine de la Critique".Kadri Masing ""Õlimäe õied" võitis Locarno filmifestivalil auhinna" – ERR-i uudised, 19.08.2013 (kasutatud 24.09.2013) (Selle preemia saab film, mis käsitleb parimal moel õigluse ja sotsiaalse eetika teemat.) Film sai ka 2013. aasta Eesti Kultuurkapitali audiovisuaalse kunsti sihtkapitali preemia (aasta dokumentaalfilm).

2013. aastal käis filmi Eesti kinodes vaatamas 4803 inimest. 

 Retseptsioon 
Kriitikud võtsid filmi hästi vastu, kuigi mainiti ka mõningaid puudujääke: küsitavat Eesti-külastamise osa ja eluloo detailide "kloostrielu olmesse" pudenemist (Tiit TuumaluTiit Tuumalu "Enne täielikku vaikust". Postimees, 13.05.2013 (kasutatud 24.09.2013)) ja nappivat üldistamist (Tiina Lokk"Eesti film luubi all: "Õlimäe õied"". Postimees, 13.05.2013 (kasutatud 24.09.2013)). Eriliselt on kiidetud Sven Grünbergi loodud muusikat.Sakarias Leppik "Õied õrnad". Sirp, 16.05.2013 (kasutatud 24.09.2013)

 Viited 

 Välislingid 
Jaan Ruus "Õigus eluloole". Eesti Ekspress, 9. mai 2013
Kaur Riismaa "Õlimäe õied: Ksenja ning kilpkonnad". Maaleht, 11. mai 2013
Tiit Tuumalu "Enne täielikku vaikust". Postimees, 13. mai 2013
Kaarel Kressa "Üksik nunn unistab vaikusest". Eesti Päevaleht, 15. mai 2013
Sakarias Leppik "Õied õrnad". Sirp, 16. mai 2013
Martin Oja "Eestlased ja kosmopoliidid. "Kohtumõistja", 2013, režissöör Kadri Kõusaar, "Õlimäe õied", 2013, režissöör Heilika Pikkov". Müürileht, 7. juuni 2013

Kategooria:Eesti dokumentaalfilmid
Kategooria:2013. aasta filmid